8402 Kotly na výrobu vodnej alebo inej pary – parné kotly (iné ako nízkotlakové kotly na ústredné kúrenie schopné dodávať tak teplú vodu, ako aj paru); kotly na prehriatu vodu

8402 19 90 Ostatné Do tejto podpoložky patria hybridné žiarorúrkové vodorúrkové kotly a tiež špeciálne varianty nádrž-kotol ako sú napríklad elektricky ohrievané parné kotle vybavené elektrickými vykurovacími telesami namiesto kúreniska.

8405 Plynové generátory na generátorový alebo vodný plyn, tiež vybavené čističmi plynov; vyvíjače acetylénu a podobné generátory na vyvíjanie plynu mokrou cestou, tiež vybavené čističmi plynov

8405 10 00 Plynové generátory na generátorový alebo vodný plyn, tiež vybavené čističmi plynov; vyvíjače acetylénu a podobné generátory na vyvíjanie plynu mokrou cestou, tiež vybavené čističmi plynov Do tejto podpoložky nepatria: (a) generátory svietiplynu (koksovacie pece) používané v plynárňach (položka 8417). (b) generátory elektrolytického plynu (t. j. oxidu dusičnatého, sírovodíka alebo kyanovodíka, v závislosti na použitom elektrolyte) sa zatrieďujú do položky 8543.

8407 Vratné alebo rotačné zážihové spaľovacie piestové motory

8407 21 10 až 8407 29 80 Motory na pohon lodí Do týchto podpoložiek nepatria motory používané na palube vodných plavidiel na účely iné ako na ich pohon.

8408 Piestové vznetové motory (dieselové motory alebo motory so žiarovou hlavou)

8408 10 11 až 8408 10 99 Lodné pohonné motory Pozri vysvetlivky k podpoložkám 8407 21 10 až 8407 29 80.

8409 Časti a súčasti vhodné na použitie prevažne alebo výhradne na motory položky 8407 alebo 8408 Okrem vylúčení uvedených vo vysvetlivkách HS k položke 8409, sú z tejto položky tiež vylúčené: (a) potrubia a rúrky z netvrdenej vulkanizovanej gumy (položka 4009); (b) pružné rúrky a potrubie zo základného kovu (položka 8307); (c) tesnenia a podobné spoje (sú zatriedené podľa podstatného materiálu, alebo do položky 8484).

8409 99 00 Ostatné Do tejto podpoložky nepatrí turbodúchadlo výfukových plynov používané na stláčanie atmosferického vzduchu potrebného na spaľovanie za účelom zvýšenia výkonu piestových spaľovacích motorov. Sú ako turbínové vzduchové kompresory poháňané turbínou na výfukové plyny, patriace do položky 8414.

8411 Prúdové motory s kompresorom („turbo-jet“), turbovrtuľové pohony a ostatné plynové turbíny

8411 11 10 až 8411 12 90 Prúdové motory s kompresorom („turbo-jet“) Do týchto podpoložiek nepatria takzvané pomocné zariadenia na dodatočné spaľovanie, dovážané zvlášť (podpoložka 8411 91 10 alebo 8411 91 90).

8411 99 10 a 8411 99 90 Ostatné Do týchto podpoložiek patria vrtuľové listy (lopatky obežného kolesa) do plynových turbín, tiež v prípade, ak plynová turbína ako hlavný hnací stroj pracuje v kombinácii s elektrickým generátorom.

8412 Ostatné motory a pohony

8412 21 10 až 8412 29 99 Hydraulické motory a pohony Do týchto podpoložiek patria motory na hydraulický prevod.

8412 21 10 až 8412 21 99 S lineárnym pohybom (valce) Do týchto podpoložiek patria hydraulické polohovacie a zaisťovacie ovládače, používané na nastavenie polohy sedadiel posádky lietadla.

8413 Čerpadlá na kvapaliny, tiež vybavené meracím zariadením; elevátory na kvapaliny

8413 50 30 Hydraulické jednotky Pozri vysvetlivky HS k položke 8412, (B), bod (6).

8413 60 30 Hydraulické jednotky Pozri vysvetlivky HS k položke 8412, (B), bod (6).

8413 70 61 až 8413 70 80 Radiálne odstredivé čerpadlá V radiálnych odstredivých čerpadlách prúdi voda v pravom uhle k osi rotora čerpadla.

8413 70 91 a 8413 70 99 Ostatné odstredivé čerpadlá Do týchto podpoložiek patria hlavne odstredivé čerpadlá, v ktorých voda prúdi pozdĺž osi rotora. Patria sem aj hybridné typy radiálnych a osových čerpadiel (t. j. s radiálnym vstupom a axiálnym výstupom alebo axiálnym vstupom a radiálnym výstupom).

8413 81 10 až 8413 82 00 Ostatné čerpadlá; čerpadlá na kvapaliny Do týchto podpoložiek nepatria: (a) takzvané lekárske sacie čerpadlá na odsávanie výlučkov, ktoré okrem čerpadla obsahujú sacie zariadenie používané na operačných sálach a vo vozidlách lekárskej záchrannej služby (mobilných operačných sálach) (položka 9018); (b) lekárske čerpadlá určené na nosenie alebo implantáciu do tela, vybavené prívodnou nádržkou a pracujúce ako zariadenie automaticky vydávajúce liek, so zdrojom energie na pohon čerpadla, všetko v spoločnom puzdre (položka 9021).

8414 Vzduchové čerpadlá alebo vývevy, kompresory a ventilátory na vzduch alebo iný plyn; ventilačné alebo recirkulačné odsávače s ventilátorom, tiež so vstavaným filtrom Za čerpadlá a kompresory v zmysle tejto položky sa považujú tiež motorové čerpadlá, turbočerpadlá, motorové kompresory a turbokompresory.

8414 10 80 Ostatné Do tejto podpoložky patria vákuové čerpadlá (liquid-ring) a membránové vákuové čerpadlá.

8414 20 10 až 8414 20 99 Vzduchové čerpadlá s ručnou alebo nožnou obsluhou Do týchto podpoložiek patria iba čerpadlá, ktoré sa ovládajú rukou alebo nohou (pedálom), t. j. výlučne ľudskou silou, ako sa opisuje vo vysvetlivkách HS k položke 8414, (A). Tieto čerpadlá musia byť konštruované predovšetkým na nafúkanie pneumatík (t. j. bicyklov, motorových vozidiel, atď.) a podobného tovaru (t. j. vzduchových matracov, vzduchových podušiek a nafukovacích člnov).

8414 51 10 až 8414 59 90 Ventilátory Za ventilátory týchto podpoložiek sa považuje iba tovar, ktorý má vlastnosti opísané vo vysvetlivkách HS k položke 8414, (B) a vyhovuje nasledujúcim podmienkam: 1. tlak vzduchu alebo plynu nesmie prekročiť 2 bary; 2. musí obsahovať iba jeden rotujúci povrch (jeden stupeň). Vzduchové kompresory, ktoré nespĺňajú podmienky vyššie uvedené, zatrieďujú sa do podpoložiek 8414 80 10 až 8414 80 90.

8414 59 50 Odstredivé ventilátory Odstredivé ventilátory sú tie, v ktorých sa vzduch alebo iný plyn privádza axiálne a odvádza radiálne.

8414 80 21 a 8414 80 29 Turbokompresory V turbokompresoroch je hriadeľ lopatkového kolesa poháňaný vonkajším motorom a čerpaný vzduch alebo iný plyn je poháňaný lopatkovým kolesom. Turbokompresory môžu byť jednostupňové, alebo viacstupňové, axiálne alebo radiálne. Dvojstupňové kompresory sa používajú napríklad vo vysávačoch.

8414 80 21 Jednostupňové Do tejto podpoložky tiež patria turbodúchadlá poháňané výfukovými plynmi na piestové spaľovacie motory, ktoré sa používajú na stláčanie atmosferického vzduchu potrebného na spaľovanie, aby sa zvýšil výkon. Ide o malé jednostupňové vzduchové turbokompresory (dúchadlá) používané pre vytvorenie pretlaku minimálne 2 bary, ktoré sú poháňané turbínou výfukových plynov, inštalovanou na skrini kompresora. Turbína výfukových plynov sa zásobuje výfukovými plynmi z piestového spaľovacieho motora, na ktorom je namontovaná.

8414 90 10 a 8414 90 90 Časti a súčasti Do tejto podpoložky tiež patria časti a súčasti turbodúchadiel výfukových plynov pre spaľovacie motory. Časti a súčasti turbíny na výfukové plyny používané s turbodúchadlami výfukových plynov sú však zatriedené do položky 8411 ako časti a súčasti plynovej turbíny bez spaľovacej komory.

8418 Chladničky, mraziace boxy a ostatné chladiace alebo mraziace zariadenia, elektrické alebo iné; tepelné čerpadlá, iné ako klimatizačné stroje a prístroje položky 8415

8418 69 99 Ostatné Do tejto podpoložky tiež patria „sušiče pracujúce na princípe ochladenia“, čo sú zariadenia používané na sušenie vzduchu v budovách plaveckých bazénov a iných vlhkých priestoroch. Tieto sušiče sa v podstate skladajú z chladiacej jednotky a ventilátora hnaného motorom. Ventilátor vháňa vlhký vzduch potrubím do výparníka chladiacej jednotky, kde dochádza ku kondenzácii na chladných stenách. Vznikajúci kondenzát sa zachytáva v žľabe a vysušený vzduch sa prihrieva v kondenzátore chladiacej jednotky a vracia sa späť do miestnosti. V prípade použitia týchto chladiacich sušičov na sušenie tlakového vzduchu v systémoch tlakového vzduchu, ktoré tiež patria do tejto podpoložky, sa vysušený tlakový vzduch normálne prihrieva pomocou inštalovaného výmenníka tepla vzduch-vzduch. Tento výmenník tepla odvádza teplo z vlhkého stlačeného vzduchu, vedeného na vstup chladiaceho sušiča, cez steny do vysušeného tlakového vzduchu. Tieto zariadenia nie sú vybavené prístrojmi na úpravu teploty vzduchu. Do tejto podpoložky však nepatria zariadenia na výrobu suchého ľadu pomocou rýchleho zníženia tlaku vysokotlakového oxidu uhličitého s výsledným hlbokým podchladením (položka 8479).

8419 Prístroje, stroje alebo laboratórne zariadenia, tiež s elektrickým alebo neelektrickým ohrevom (okrem pecí, rúr a ostatného zariadenia položky 8514), na spracovávanie materiálu výrobnými postupmi, zakladajúcimi sa na zmene teploty, ako je ohrievanie, varenie, praženie, destilácia, rektifikácia, sterilizácia, pasterizácia, parenie, sušenie, vyparovanie, odparovanie, kondenzovanie alebo chladenie, okrem prístrojov a zariadení pre domácnosť; prietokové alebo zásobníkové ohrievače vody, neelektrické

8419 20 00 Sterilizačné prístroje na lekárske, chirurgické alebo na laboratórne účely Prístroje zatriedené do tejto podpoložky, určené ako zariadenie do kliník, operačných sál, zdravotných stre-dísk a pod. pozostávajú z nádob, v ktorých sa lekárske a chirurgické nástroje ako i bavlnená vata, absorbčná strapkanina a iné obväzy vystavujú teplote 100 °C alebo vyššej, aby sa zničili prítomné mikroorganizmy. Obvykle majú formu rovnobežnostenu alebo valca na podstavci a obsahujú vyberateľné mriežky. Všeobecne je tlaková nádoba zhotovená z ocele alebo hliníku a vybavená izolačným materiálom. Dvierka môžu byť sklené, aby bolo vidieť nástroje umiestnené vo vnútri. Niektoré tlakové prístroje majú formu skrinky alebo iného nábytku. V takom prípade môže vlastný sterilizátor obsahovať stojan pre uloženie nástrojov alebo iných predmetov, ktoré sa majú sterilizovať; to však neovplyvňuje jeho zatriedenie do tejto podpoložky. Tieto prístroje sa vyhrievajú liehom, ropným produktom, plynom alebo elektrinou a sterilizuje sa vo vriacej vode (kade), parou pod tlakom (autoklávy) alebo horúcim suchým vzduchom (horúcovzdušné sterilizátory), a to podľa konštrukcie prístroja.

8419 50 10 a 8419 50 90 Výmenníky tepla Výmenníky tepla sa používajú: 1. na reguláciu zmeny teploty tekutín alebo plynov, bez zmeny ich stavu, pričom táto zmena teploty je v niektorých prípadoch postačujúca na prevedenie sterilizácie alebo pasterilizácie; 2. na odparovanie alebo kondenzáciu tekutín. Do týchto podpoložiek patria: 1. kondenzátory na dusík a iné plyny; 2. zariadenia nazývané „mrazničky“ na chladenie a kondenzovanie rozpúšťadiel používaných hlavne pri farbení a chemickom čistení; 3. chladiace prístroje na kvapaliny, pary alebo plyny používané v rôznych priemyslových odvetviach (t. j. v mliekárňach), 4. kontinuálne pasterizačné prístroje používané prevažne v mliekárňach (doskové pasterizátory). Do týchto podpoložiek nepatria: (a) prietokové alebo zásobníkové ohrievače vody podpoložiek 8419 11 00 až 8419 19 00; (b) prístroje, v ktorých: — sa používa tepelná výmena na prevedenie kvapalnej alebo plynnej látky do pevného stavu (t. j. sušenie rozstrekovaním); — tepelná výmena medzi dvoma tekutinami neprebieha cez stenu (t. j. s priamym stykom prúdiaceho vzduchu). Takéto prístroje sa všeobecne zatrieďujú do podpoložky 8419 89 10 alebo 8419 89 90.

8419 89 10 Chladiace veže a podobné zariadenia na priame chladenie (bez prepážky) pomocou recirkulácie vody Do tejto podpoložky patria chladiace veže, v ktorých ochladzovaná voda odovzdáva teplo priamo vzduchu pri procese odparovania. Ohriata voda je prečerpávaná v chladiacej veži a touto cirkuláciou sa ochladzuje (komínový efekt).

8419 89 98 Ostatné Do tejto podpoložky patria prístroje na údenie surových údenín, tiež také, v ktorých tieto údeniny sú počas údenia podrobené tepelnému spracovaniu, ktorého výsledkom je úplné alebo čiastočné uvarenie údeniny. Tieto prístroje pozostávajú z veľkej komory vyhrievanej parnými hadmi; do komory sa zvonku prípadne vháňa chladný dym. Tieto prístroje sú vybavené zvlhčujúcim zariadením a hadmi so studenou vodou za účelom chladenia. Surové údeniny sa dopravujú do komory zavesené na pohybujúcich sa rámoch. Do tejto podpoložky nepatria zariadenia známe ako „automaty stolových riadov“, ktoré obsahujú stolové riady a vydávajú ich stravníkom v závodných jedálňach, alebo v samoobslužných reštauráciách, aj keď sú tieto zariadenia vybavené elektrickými tepelnými prvkami alebo ohrievaním vody na ohriatie stolného riadu (položka 9403).

8421 Odstredivky, vrátane odstredivých sušičiek; prístroje na filtrovanie alebo na čistenie kvapalín alebo plynov

8421 39 71 Katalytickým procesom Do tejto podpoložky patria katalytické čističe výfukových plynov na montáž do výfukových systémov motorových vozidiel alebo spaľovacích potrubí priemyselných závodov za účelom odstránenia oxidu dusíka prípadne iných nečistôt (t. j. oxidu uhoľnatého alebo uhľovodíkov) z výfukových plynov alebo iných nečistôt pomocou chemickej reakcie s cieľom znížiť znečisťovanie ovzdušia. Katalyzátory inštalované v motorových vozidlách pozostávajú z krytu, ktorý obsahuje štruktúru keramickej voštiny (monolitický nosič), ktorá má kanály potiahnuté aktívnym katalyzátorom. V priemyslovom závode pozostávajú čističe plynov z nosného rámu s veľkým počtom katalytických zložiek. Avšak, monolitické nosiče a katalytické zložky predkladané oddelene, sú zatriedené ako katalyzátory do položky 3815.

8421 39 98 Ostatné Okrem zariadení pracujúcich na elektrostatickom alebo tepelnom princípe, do tejto podpoložky patria zariadenia na čistenie plynov, ktoré separujú plynnú zmes na jednotlivé zložky postupným procesom.

8422 Umývačky riadu; stroje a prístroje na čistenie alebo sušenie fliaš alebo iných obalov; stroje a prístroje na plnenie, uzatváranie, pečatenie, označovanie plechoviek, fliaš, krabíc, vriec alebo iných obalov; stroje a prístroje na uzatváranie fliaš, túb, pohárov a podobných obalov kapsľami; ostatné baliace stroje a prístroje a zariadenia obalovej techniky (vrátane strojov na balenie tepelným zmrašťovaním); prístroje na prevzdušňovanie nápojov

8422 90 10 Umývačiek riadu Programové časové spínače do umývačiek riadu dodávané oddelene sú zatriedené podľa ich charakteru (t. j. položka 9107 00 00).

8423 Prístroje a zariadenia na váženie (okrem váh s citlivosťou 5 centigramov alebo lepšou), vrátane váh spojených s počítacími alebo kontrolnými prístrojmi; závažia na váhy všetkých druhov

8423 20 00 Váhy na priebežné váženie tovaru na dopravníkoch Do tejto podpoložky patria elektromechanické váhy na dopravníky. Konštrukcia a spôsob činnosti týchto váh zodpovedá elektromechanickým váham opísaným vo vysvetlivkách k podpoložkám 8423 81 10 až 8423 89 00.

8423 30 00 Váhy na konštantné váženie a vážiace zariadenie na plnenie stanoveného množstva, materiálov do vriec alebo ostatných obalov, vrátane násypných váh Do tejto podpoložky patria elektromechanické váhy vyššie opísaných druhov. Konštrukcia a činnosť týchto váh zodpovedá elektromechanickým váham opísaných vo vysvetlivkách k podpoložkám 8423 81 10 až 8423 89 00.

8423 81 10 až 8423 89 00 Ostatné prístroje a zariadenia na váženie Do týchto podpoložiek patria elektromechanické váhy, v ktorých sa hmotnosť predmetov transformuje na elektrický signál pomocou prevodníka umiestneného na váhach, tento prúd sa meria na meracom zariadení zabudovanom vo váhach. Meracie prevodníky týchto váh obvykle pozostávajú z dynamometrov alebo tyčí alebo tenzometrov (elektrické odpory) zapojených tak, aby vytvárali elektrický mostík. Sila vyvolávaná váženou hmotou deformuje dynamometer a spôsobuje zmenu dĺžky tenzometru (kontrakcia alebo predĺženie) a tým aj zmenu odporu, ktorá je úmerná váženej hmote a ktorá sa prevádza vo forme zmeny prúdu na meracom zariadení a na stupnici mostíkom, ktorý meria odpor. Okrem meracieho zariadenia, známeho ako vážiaca jednotka, váhová zobrazovacia jednotka alebo indikátor váženia, ktoré sa normálne nachádzajú v jednom puzdre, môžu mať elektromechanické váhy tiež iné jednotky, ktoré sú navzájom prepojené (napríklad klávesnice, pamäťová jednotka, tlačiareň, VDU, regulátor a čítacie zariadenie štítkov). Pri systémoch váženia tohto typu možno pripojiť niekoľko váh k spoločnému meraciemu prístroju (známy tiež ako „diaľkové vážiace terminály“). Vyššie uvedené váhy je možné tiež vybaviť prepojovacím systémom („interface“), cez ktorý možno váhy pripojiť k jednotke na automatické spracovanie údajov. Elektromagnetické váhy sa pokladajú za „elektronické váhy“ vtedy, ak sú do meracieho zariadenia váh zabudované mikroprocesory, napríklad, aby počítali cenu váženého množstva pomocou jednotkovej ceny (t. j. ceny za kilogram) zavedenej do váh.

8424 Mechanické prístroje (tiež ručné) na striekanie, rozstrekovanie alebo rozprašovanie tekutín alebo práškov; hasiace prístroje, tiež s náplňou; striekacie pištole a podobné prístroje; dúchadlá na vrhanie piesku alebo na vháňanie pary a podobné vstrekovacie prístroje

8424 30 10 Na stlačený vzduch Do tejto podpoložky patria vrhače piesku, ktoré obsahujú vzduchový kompresor, používané na čistenie zapaľovacích sviečok alebo úpravu monolitických kondenzátorov. Táto úprava znamená odstránenie vodivého materiálu kondenzátoru, pomocou prúdu piesku za účelom získať žiadanú kapacitu kondenzátora.

8424 89 95 Ostatné Do tejto podpoložky patria „umývačky“ na čistenie motorových vozidiel, kovových dielov alebo iných predmetov striekaním vody, benzínu alebo iných tekutín; tieto stroje sú vybavené čerpadlom, hadicami s tryskami a tiež prípadným dopravným zariadením, ohrievacím zariadením atď., s ktorými tvoria kompletnú jednotku. Avšak, do tejto podpoložky nepatria vysokotlakové vodné čistiace zariadenia (podpoložky 8424 30 01 až 8424 30 09).

8426 Lodné otočné stĺpové žeriavy; žeriavy, vrátane lanových žeriavov, mobilné zdvíhacie rámy, zdvíhacie obkročné vozíky, portálové nízkozdvižné vozíky a žeriavové vozíky

8426 41 00 a 8426 49 00 Ostatné stroje a prístroje, s vlastným pohonom Pozri vysvetlivky k položke 8426, (b), bod (2) – „stroje a iné pohyblivé stroje s vlastným pohonom“. Na účely rozlíšenia medzi strojmi a prístrojmi s vlastným pohonom týchto podpoložiek na jednej strane a vozidlami s vlastným pohonom na zvláštne účely položky 8705 na druhej strane, majú stroje a prístroje s vlastným pohonom, ktoré patria do týchto podpoložiek všeobecne nasledovné vlastnosti: 1. sú poháňané motorom, ktorý tvorí súčasť zdvíhacieho zariadenia; 2. majú maximálnu rýchlosť 20 km/hod.; 3. majú samostatnú kabínu, ktorá je súčasťou zdvíhacieho zariadenia; 4. obvykle sa nepohybujú, keď sú naložené a ak áno, tak len vtedy, ak je tento pohyb limitovaný a súvisí s ich zdvíhacou činnosťou.

8428 Ostatné zdvíhacie, manipulačné nakladacie a vykladacie zariadenia (t. j. výťahy, lanovky, eskalátory, dopravníky)

8428 90 30 Strojové zariadenia pre valcovne; valčekové dopravníky na prísun a dopravu výrobkov; výklopníky a manipulačné zariadenia na ingoty, baly, tyče a dosky (bramy) Do tejto podpoložky patria dve skupiny strojného zariadenia, ktoré sa používajú ako pomocné vybavenie valcovní, menovite: 1. valčekové dopravníky na prísun a dopravu valcovaných kusov (ingoty, tyče, dosky, plechy, pásy, drôty, trubky atď.); 2. výklopníky a manipulačné zariadenie na ingoty, baly, tyče a dosky. Medzi tieto stroje patria: 1. valčekové stoly, alebo dopravníky, tiež mechanicky poháňané, určené na podávanie materiálov z alebo do valcovacej stolice alebo dopravované z jednej valcovacej stolice do druhej; 2. unášacie valce s analogickou funkciou k vyššie uvedeným strojom, ktoré sa skladajú z dvoch sérií valcov, medzi ktorými prechádza materiál; 3. valcovacie chladiace stojany, ktoré sa nachádzajú na konci valcovacích liniek a na ktoré sa pomaly prepravuje materiál (t. j. tyče a drôty) za súčasného chladenia vzduchom; 4. dvíhacie alebo vyklápacie stoly do valcovní s niekoľkými sadami valcov nad sebou (dvojstupňové a trojstupňové stojany). Tlakové zariadenia obsahujú stôl otáčajúci sa okolo osi umiestnený na najvzdialenejšom konci valcovne. Tieto stoly sú vybavené hnacími valcami. Po posunutí jednou sadou valcov prichádza materiál na stôl, ktorý sa nakláňa a vyrovnáva na ďalšiu sadu valcov, medzi ktorými je materiál posúvaný pomocou poháňaných valcov; 5. prepravné zariadenia používané vo valcovniach na posúvanie, napríklad tyčí z valčekových stolov prvého stojanu k druhému stojanu; 6. vyklápacie a preklápacie zariadenia. Do tejto podpoložky nepatria: (a) automatické manipulátory a strojové zariadenia na ingoty (t. j. žeriavy a pojazdné žeriavy), ktoré sa priamo nezapájajú do práce vo valcovni i keď sa používajú na zásobovanie valcovne materiálom (podpoložka 8426 12 00, 8426 41 00, 8426 49 00 alebo 8426 99 90). (b) strojové zariadenia konštruované na diaľkovú manipuláciu s vysoko rádioaktívnymi látkami (podpoložka 8428 90 98).

8428 90 98 Ostatné Do tejto podpoložky patria takzvané schodové výťahy, t. j. zdvíhacie zariadenia vybavené nákladnou plošinou, ktoré sú pripevnené ku schodištnému zábradliu a používajú sa na prepravu invalidných vozíkov spolu s osobami, hore alebo dole po schodoch. Do tejto podpoložky nepatria schodové výťahy na pásovom podvozku, používané na ten istý účel – tie sú zatriedené do položky 8714 ako príslušenstvo na invalidné vozíky. Do tejto podpoložky tiež patria takzvané zdvíhacie plošiny pre pacientov, sú to zariadenia s nosnou konštrukciou a sedadlom na zdvíhanie a prenos nemobilných pacientov do kúpeľní alebo spální. Mobilné sedadlo je pripevnené k nosnej konštrukcii pomocou povrazov alebo reťazí.

8429 Buldozéry, angledozéry, zrovnávače, stroje na planírovanie terénu, škrabače, mechanické lopaty, rýpadlá a lopatové nakladače, ubíjadlá a cestné valce, s vlastným pohonom

8429 30 00 Škrabače Pozri vysvetlivky HS k položke 8429, druhý odsek, časť (C). Do tejto podpoložky nepatria kombinované škrabače, ktoré pozostávajú z ťahača, (len s jednou nápravou) a vlastného škrabača. Každý prvok musí na základe poznámky 2 k 87. kapitole, byť zatriedený do svojej príslušnej položky (položka 8701 pre ťahače a podpoložka 8430 69 00 pre škrabače).

8432 Stroje pre poľnohospodárstvo, záhradníctvo alebo lesníctvo, na prípravu alebo na obrábanie pôdy; valce na úpravu trávnikov alebo športových plôch

8432 30 11 Presne nastaviteľné sejacie stroje s centrálnym pohonom Do tejto podpoložky patria stroje, ktoré umiestňujú semená alebo jednotlivé zrná v radách do pôdy v presných vzdialenostiach. Tieto stroje môžu siať semená v niekoľkých riadkoch súčasne.

8433 Žacie alebo mlátiace stroje a zariadenia, vrátane zariadení na lisovanie zelených krmovín a slamy; kosačky na trávu a zelené krmoviny; stroje na čistenie, triedenie vajec, ovocia alebo ostatných poľnohospodárskych produktov, iných ako strojov položky 8437

8433 11 10 až 8433 19 90 Kosačky na úpravu trávnikov, parkov alebo športových plôch Pozri vysvetlivky HS k položke 8433, časť (A), predposledný odsek s odkazom na manipuláciu s kosačkami na trávu.

8438 Stroje a zariadenia na priemyselnú prípravu alebo na výrobu potravín alebo nápojov, inde v tejto kapitole neuvedené ani nezahrnuté, iné ako stroje a zariadenia na extrakciu alebo prípravu živočíšnych alebo rastlinných stužených tukov alebo olejov

8438 80 10 Stroje a zariadenia na prípravu čaju alebo kávy Do tejto podpoložky patria stroje na miešanie rôznych čajov a mlynčeky na kávu. Do tejto podpoložky nepatria priemyselné stroje na prípravu vreckových čajov alebo kávy (podpoložka 8419 81 91), stroje na praženie kávy, (podpoložka 8419 89 98) a stroje na spracovanie kávového prášku (instantná káva) (podpoložka 8419 39 90).

8439 Stroje a zariadenia na výrobu papieroviny z celulózovej vlákniny alebo na výrobu alebo konečnú úpravu papiera alebo lepenky

8439 30 00 Stroje a zariadenia na konečnú úpravu papiera alebo lepenky Okrem strojových zariadení uvedených vo vysvetlivkách HS k položke 8439, časť III, patria do tejto podpoložky tiež stroje na konečnú úpravu pergamenu. Do tejto podpoložky nepatria: (a) stroje s rovnakými funkciami ako sú stroje vyššie spomenuté, ale nepoužívané na papier alebo lepenku, ale na výrobky z týchto materiálov. Napr. stroje na voskovanie papierových pohárikov a obalov atď. ponorom (podpoložka 8479 89 98). Stroje, ktoré vyrábajú papierové alebo lepenkové výrobky ako sú papierové poháre, krabice, nádoby, atď. patria do položky 8441); (b) stroje, i keď pracujú s papierom alebo lepenkou v hárkoch, zhotovujú výrobky, ktoré už nie sú papierom alebo lepenkou v zmysle kombinovanej nomenklatúry. Jedná sa t. j. o stroje na nanášanie brusných alebo fotocitlivých emulzií na papier (podpoložka 8479 89 98).

8441 Ostatné stroje a zariadenia na spracovanie buničiny (papieroviny), papiera alebo lepenky, vrátane rezačiek všetkých druhov

8441 10 20 Ostatné pozdĺžne a priečne rezacie stroje Do tejto podpoložky patria stroje, ktoré vyrábajú hárky špecifického rozmeru z nekonečných pásov papiera, tiež priečne rezaných alebo rezaných pozdĺžne a priečne súčasne.

8441 10 30 Rýchlorezačky Do tejto podpoložky patria stroje, ktoré režú nahromadený papier pomocou jedného noža, zatiaľ čo trám umiestnený nad rezacím stolom drží papier pevne pohromade. Do tejto podpoložky tiež patria stroje s jednoduchým nožom a otáčavým rezacím stolom na rezanie knižných blokov, kde sa tieto bloky otáčajú o 90° po prvom a druhom rezaní.

8441 10 40 Trojnožové rezačky Do tejto podpoložky patria stroje s tromi nožmi nastavenými vzájomne v 90° uhle, ktoré sa používajú na rezanie knižných blokov. Dva nože režú súčasne vrchné a spodné hrany knižných blokov a tretí nôž reže bočné hrany, alebo naopak.

8441 10 80 Ostatné Do tejto podpoložky patria ručne alebo pedálom ovládané stroje.

8442 Stroje a zariadenia (iné ako obrábacie a tvárniace stroje položiek 8456 až 8465), na liatie alebo na sádzanie písma, na prípravu a zhotovovanie štočkov, dosiek, valcov a ostatných tlačiarskych pomôcok; tlačiarske typy, štočky, tlačiarske dosky a valce, litografické kamene upravené na grafické účely (t. j. hladené, zrnené alebo leštené)

8442 10 00 Fotosádzacie stroje Pozri nasledujúci odsek vysvetliviek HS k položke 8442, časť (B). Avšak do tejto podpoložky nepatria: (a) univerzálne zariadenia na automatické spracovanie údajov, ktoré sa používajú na fotosadzbu, okrem toho, že majú t. j. účtovnícke a výplatné funkcie a preto sú pripojené káblom (on-line), ku svetlotlačovému a sádzaciemu stroju, ktorý riadia a zásobujú údajmi na sádzanie písma (položka 8471 – pozri poznámku 5 (A) k tejto kapitole); (b) samostatné telegrafické vysielacie a prijímacie prístroje (položka 8517)

8442 20 10 Na odlievanie a sádzanie typov (t. j. linotypov, monotypov, intertypov) Pozri vysvetlivky HS k položke 8442, časť (B), body (7) až (10).

8442 20 90 Ostatné Do tejto podpoložky patria vyššie opísané stroje vo vysvetlivkách HS k položke 8442, časť (B), body (1), (2), (5), (6) a (11).

8442 30 00 Ostatné stroje a zariadenia Do tejto podpoložky patria stroje a zariadenia na odlievanie alebo prípravu alebo tlač štočkov, cylindrov a dosiek alebo ostatných tlačiarenských komponentov opísaných vo vysvetlivkách HS k položke 8442, časť (B), body (3), (4) a (12) až (19).

8442 50 21 až 8442 50 80 Tlačiarenské typy, štočky, dosky, valce a ostatné pomôcky; štočky, tlačiarenské dosky, valce a litografické kamene upravené na grafické účely (t. j. hladené, zrnené alebo leštené) Prírodný litografický kameň obsahuje druh vápenca s jemnými homogénnymi zrnami. Umelý litografický kameň je obvykle vyrábaný z cementu a uhličitanu vápenatého, ktorý bol rozomletý a zlisovaný. Do týchto podpoložiek patria len litografické kamene, ktoré sú: — pokryté ilustráciami kreslenými ručne alebo prenesenými fotograficky; alebo — hladené, alebo upravené pieskom, vhodné na ďalšie použitie bez ďalšej úpravy a to na kreslenie alebo písanie. Vápenec (známy ako „litografický kameň“) v surovom stave nepatrí do týchto podpoložiek a patrí do podpoložky 2530 90 98.

8443 Tlačiarenské stroje používané na tlačenie pomocou štočkov, blokov, platní, valcov a podobných komponentov položky 8442; atramentové tryskové tlačiarenské stroje, iné ako v položke 8471; pomocné tlačiarenské stroje

8443 51 00 Atramentové tlačiarne Pozri vysvetlivky k položke 8471, časť (I), (D), šiesty odsek.

8443 60 00 Pomocné tlačiarenské zariadenia Do tejto podpoložky patria okrem strojov opísaných vo vysvetlivkách HS k položke 8443, (II): 1. automatické podávače do strojov na potláčanie cínového plechu; 2. napínacie systémy, obvykle pneumatické na udržanie napnutia papiera odťahovaného z kotúčového držiaka; 3. anti-ofsetové zariadenia iné ako striekacieho druhu.

8445 Stroje na prípravu textilných vlákien; spriadacie a dopriadacie, zdvojovacie alebo zakrúcacie stroje a ostatné stroje a zariadenia na výrobu textilných priadzí; stroje na navíjanie a súkanie (vrátane útkových súkacích strojov) a stroje na prípravu textilných vlákien na spracovanie na strojoch položky 8446 alebo 8447

8445 90 00 Ostatné Okrem strojov opísaných vo vysvetlivkách HS v položke 8445, časť (E), patria do tejto podpoložky tiež stroje na montáž osnovnej priadze na držiak zo snovacích bubnov, stroje na preväzovanie a dodávanie priadze, počas tkania a prevliekacie stroje na vyšívanie. „Ručné uzlovače“, čo sú malé ručné nástroje na zväzovanie pretrhnutých nití, patria do položky 8205.

8446 Tkáčske krosná Do tejto položky patria tkáčske krosná opísané vo vysvetlivkách HS v položke 8446, vrátane stavov na Axminsterské koberce, ženilkové stavy, stavy na vlasové tkaniny, slučkový tovar, krepy, ľanové alebo plátené výrobky, plachty, prevodové remene a popruhy.

8447 Pletacie stroje a krosná, stroje na spevnenie prešitím, opriadacie stroje, stroje na výrobu tylu, čipiek, výšiviek, lemoviek a prámikov, pletených alebo sieťovinových a stroje na všívanie vlasu

8447 20 20 a 8447 20 80 Ploché pletacie stroje; stroje na spevnenie prešitím Do týchto podpoložiek patria háčkovacie stroje, čo sú vlastne retiazkové stroje, používané na výrobu ornamentálnych ozdôb, strapcov, záclonovín, sieťovín, krajok atď. (ako sú napríklad prámikové lemovacie stavy, rámy na krajky, stroje na záclonoviny a stavy na stužky).

8447 90 00 Ostatné Okrem strojov opísaných vo vysvetlivkách HS k položke 8447, (C), patria do tejto podpoložky: 1. stroje na ručné vyšívanie (vyšívacie stroje s pantografovými člnkami), automatické člnkové vyšívacie stroje, vybavené žakárovými alebo podobnými mechanizmami, vyšívacie stroje s viacerými ihlami a automatické vyšívacie stroje s viacerými hlavami (s niekoľkými strojnými hlavami na jednom stole) a vybavené žakárovým alebo podobným mechanizmom); 2. cievkové krajkovacie stroje, ktoré vyrábajú krajky z jednej alebo viacerých nití (cievková krajka) s použitím cievok; 3. paličkovacie a prámikové stroje, ktoré vyrábajú jednotlivé výrobky preväzovaním priadzí pomocou po-dávačov (palička) vybavené cievkami s priadzou a opisovaním kruhových a sínusových dráh (t. j. met-rové alebo okrúhle čipky) alebo výrobky rôznych tvarov (stužené lemovaním), stužky, hrubé lemovky, trubkové stužky, spevnené lemovanie na súčasti odevov) alebo poťahujú gombíky, drevené výrobky, zvlnenie atď. nití (napríklad, stavy na okrúhle stužky, stavy na duté pleteniny, stavy na baliace stužky). Avšak, špeciálne pletacie stroje určené na potiahnutie kábelových drôtov alebo ostatných elektrických vodičov, alebo ktoré oplietajú alebo skrúcajú ohybné drôtové vodiče patria do položky 8479; 4. Stroje na výrobu lemoviek (iné ako prámikové stroje uvedené vyššie v bode 3), vrátane: (a) strojov na výrobu strapcov a ženilky; (b) stroje na výrobu okrúhlych a ozdobných ženiliek a stroje na výrobu ženilkových girlánd na vianočné stromčeky; (c) točiace a rezacie stroje na strapce. Avšak, tkacie stroje na výrobu stúh a lemoviek patria do položky 8446 a háčkovacie stroje na výrobu lemoviek patria do podpoložiek 8447 20 20 a 8447 20 80.

8448 Pomocné strojové zariadenia na stroje položiek 8444, 8445, 8446 alebo 8447 (t. j. listovky, žakárové stroje, osnovné zarážky, zariadenia na člnkovú výmenu); časti, súčasti a príslušenstvo, vhodné prevažne alebo výhradne na stroje tejto položky alebo položiek 8444, 8445, 8446 alebo 8447 (t. j. vretená a krídla, mykacie povlaky, tkáčske lúče, hrebene, hubice, člnky, niteľnice a brdové listy, pletacie ihly).

8448 11 00 a 8448 19 00 Pomocné strojové zariadenia na stroje položiek 8444, 8445, 8446 alebo 8447 Do týchto podpoložiek nepatria: (a) stroje na odstraňovanie zostávajúcich nití z útkov tkacích strojov a listových čističov (podpoložka 8479 89 98); (b) zariadenia na kontrolu pravidelnosti nití natočením na bubon alebo dosku (podpoložka 9017 80 90); (c) čističe nití využívajúce elektronické procesy – t. j. fotoelektrické bunky, (podpoložka 9031 80 34 alebo 9031 80 39);

8450 Práčky pre domácnosť alebo práčovne, vrátane práčok spojených so sušičkami

8450 11 11 až 8450 19 00 Práčky s jednotkovou kapacitou nepresahujúcou 10 kg suchej bielizne Do týchto podpoložiek patria: práčky vaňového typu s lopatkami, pulzátormi atď. alebo so striekacím systémom; práčky bubnového typu vrátane tých, ktorých prací bubon pôsobí tiež ako odstredivý sušič; kombinované práčky, v ktorých pracie zariadenie vaňového alebo bubnového typu je inštalované v spoločnom kryte spolu s odstredivkou položky 8421. Predpokladá sa, že tieto práčky majú kapacitu náplne suchého prádla nepresahujúcu 10 kg, ak objem bubna alebo vane je: 1. 120 litrov (120 dm3) alebo menej v prípade práčok bubnového typu; 2. 150 litrov (150 dm3) alebo menej v prípade práčok vaňového typu s miesidlom alebo lopatkami; 3. 200 litrov (200 dm3) alebo menej v prípade práčok vaňového typu s pulzátormi; 4. 250 litrov (250 dm3) alebo menej v prípade práčok vaňového typu so striekacím systémom. Pri určení objemu platí nasledovné: 1. v prípade bubnových práčok sa neberú do úvahy rebrá a akékoľvek zvláštne deformácie na bubne; 2. v prípade práčok vaňového typu sa neberie za základ plná hĺbka vane (meraná k hornému okraju), ale výška ku značke hladiny vody, alebo úplná hĺbka vane bez 10 cm.

8451 Stroje a zariadenia (iné ako položky 8450) na pranie, čistenie, žmýkanie, sušenie, žehlenie (vrátane žehliacich strojov a mangľov), bielenie, farbenie, ovíjanie, apretovanie alebo impregnovanie textilných priadzí, látok alebo celkom zhotoveného textilného tovaru a stroje na preťahovanie tkanín alebo iných podložiek používaných na výrobu dlážkových krytín ako je linoleum; stroje na navíjanie, odvíjanie, skladanie a plisovanie, strihanie, zúbkovanie alebo vykrajovanie textílií

8451 90 00 Časti a súčasti Do tejto podpoložky nepatria: (a) špeciálne kužele a cievky do farbiacich strojov a zariadení (zatriedené podľa podstatného materiálu, pozri poznámku 1 (c) k XVI. triede); (b) listy a rezné nástroje striekacích strojov (položka 8208); (c) elektrostatické zariadenia do semišovacích strojov (položka 8543).

8452 Šijacie stroje, okrem strojov na väzbu a zošívanie kníh položky 8440; nábytok, podstavce a kryty zvlášť upravené na šijacie stroje; ihly do šijacích strojov

8452 10 11 a 8452 10 19 Šijacie stroje (iba s prešívacím stehom) s hlavou s hmotnosťou nepresahujúcou 16 kg bez motora alebo 17 kg vrátane motora; hlavy šijacích strojov (iba s prešívacím stehom) s hmotnosťou nepresahujúcou 16 kg bez motora alebo 17 kg vrátane motora 1. Do týchto podpoložiek patria šijacie stroje a hlavy šijacích strojov s nasledovnými vlastnosťami: (a) musia šiť len prešívací steh (jednoduchý steh, kľukatý steh, ozdobný steh), t. j. pracovať s dvomi niťami – s jednou niťou navlečenou v ihle a druhou súbežnou od spodku člnka; (b) hlava nepresahuje 16 kg bez motora alebo 17 kg, vrátane motora (v prípade neúplnej hlavy, ktorá sa má zatriediť ako kompletná podľa všeobecného pravidla 2 (a) Kombinovanej nomenklatúry, berie sa do úvahy hmotnosť úplnej hlavy). 2. Hlava šijacieho stroja obsahuje pracovnú jednotku stroja (vrátane prípadného motora namontovaného v hlave alebo na hlave) a pozostáva v podstate z ramena obsahujúceho hnací mechanizmus ihly a základne obsahujúcej člnkový mechanizmus a prípadne zariadenie na dvíhanie pätky. Rám, stôl, kryt a ostatné nábytkové diely (vrátane pedálu), nie sú súčasťou hlavy. 1. 3. Avšak, je treba upozorniť, že v niektorých kufríkových (prenosných) šijacích strojoch slúži základňa tiež ako podstavec. V takom prípade sa považuje za šijací stroj a nie za hlavu šijacieho stroja.

8452 30 10 S jednoplošnou stopkou Tieto ihly sa používajú v šijacích strojoch v domácnostiach. Majú nasledovný vzhľad:

8456 Obrábacie stroje na spracovanie akýchkoľvek materiálov ich úberom pomocou lasera alebo pomocou ostatných svetelných alebo fotónových zväzkov, ultrazvuku, elektroerózie, elektrochemických reakcií, elektrónových zväzkov, ionizujúceho žiarenia alebo oblúkových výbojov v plazme

8456 10 90 Ostatné Okrem strojov opísaných vo vysvetlivkách HS k položke 8456, časť (A), patria do tejto podpoložky stroje na doladenie elektrických rezistorov vo vytlačených obvodoch, s použitím laserového lúča. Vodiaci materiál, ktorý tvorí rezistory na izolačnom podklade tlačených obvodov, sa premiestňuje pomocou laserového lúča až po dosiahnutie žiadaného odporu.

8456 30 11 Na delenie materiálov Tieto stroje sú vybavené elektródou, ktorá pozostáva z drôtu malého priemeru navinutého medzi dve cievky na protiľahlých stranách pracovného priestoru.

8456 91 00 Na suché leptanie šablón na polovodičové materiály Do tejto podpoložky patria stroje na plazmové leptanie, ktoré používajú ožiarenie na leptanie štruktúr na polovodičovom materiáli z doštičiek. Tieto automatické, procesorom prevádzkované stroje tvorí hlavne spracovateľská bunka s anódou a katódou, vysokofrekvenčný generátor, vákuové čerpadlá, plynové potrubie a podávacie zariadenie na prepravu doštičiek. Doštičky sú premiestnené do evakuačnej spracovateľskej bunky, v ktorej vzniká elektrický prúd medzi anódou a katódou pomocou vysokofrekvenčného generátora. V plynovom prostredí spracovateľskej bunky produkuje elektrický výboj pozitívne nabité plynové ióny, ktoré kolidujú s doštičkou (katódou), pričom odstraňujú z nej materiál pomocou energetického náboja. Pozri vysvetlivky HS k podpoložke 8456 91.

8457 Obrábacie centrá, stavebnicové obrábacie stroje (jednopolohové) a viacpolohové na obrábanie kovov

8457 10 10 Horizontálne Do tejto podpoložky patria strojné centrá, kde sú nástroje výlučne umiestnené v horizontálnej polohe a orezávajú spracovaný kus z bočnej strany.

8457 10 90 Ostatné Do tejto podpoložky patria strojné centrá, v ktorých nástroje opracúvajú obrobok z hora vertikálne strojné centrá, alebo používajúce vertikálne aj horizontálne vretená (kombinované strojné centrá) alebo pracujúce použitím revolverovej hlavy (univerzálne strojné centrá).

8458 Sústruhy (vrátane sústružníckych obrábacích centier), na obrábanie kovov Do tejto podpoložky patria špeciálne konštruované sústruhy na obrábanie kovov, ktoré obrábajú materiál úberom pomocou otáčajúcich sa nástrojov. Obvykle je tvarovaný predmet poháňaný otáčavým pohybom okolo vlastnej osi. Do tejto položky patria tiež sústruhy, v ktorých sa samotný nástroj alebo nástroj a predmet otáčajú. Okrem sústruhov uvedených vo vysvetlivkách HS k položke 8458, tretí odsek, patria do tejto položky špeciálne sústruhy na podsústruženie hriadeľov, sústruhy na lúpanie hriadeľov, sústruhy na osi alebo vretená a univerzálne sústruhy. Tieto univerzálne sústruhy pripomínajú sústruhy na pozdĺžne sústruženie, ale odlišujú sa zvláštnym mechanizmom, ktorý im umožňuje vykonávať okrem vlastného sústruženia iné funkcie ako sú vŕtanie, frézovanie, rezanie na dĺžku.

8459 Obrábacie stroje (vrátane strojov s pohyblivou hlavou) na vŕtanie, vyvrtávanie, frézovanie, rezanie vonkajších alebo vnútorných závitov, úberom kovu, iné ako sústruhy (vrátane sústružníckych obrábacích centier) položky 8458

8459 10 00 Stroje s pohyblivou hlavou Pozri vysvetlivky k položke 8459, tretí odsek, (1)..

8459 31 00 a 8459 39 00 Ostatné vyvrtávaco-frézovacie stroje Pozri vysvetlivky HS k položke 8459, tretí odsek, bod (3), tretí pododsek.

8460 Obrábacie stroje na odstraňovanie rozstrapenia (ostrapkov), ostrenie, brúsenie, honovanie, lapovanie, dohladzovanie povrchu, leštenie alebo na inú konečnú úpravu kovov, cermetov, pomocou brúsnych kameňov, brúsiv alebo leštiacich prostriedkov, iné ako stroje na obrábanie a dokončovanie ozubených kolies položky 8461

8460 11 00 a 8460 19 00 Rovinné brúsky, nastaviteľné v ľubovoľnej osi s presnosťou najmenej 0,01 mm Do týchto podpoložiek patria rovinné brúsky uvedené vo vysvetlivkách HS k položke 8460, tretí odsek, bod (3). Tieto stroje sú vybavené meracími alebo nastavovacími zariadeniami. Patria sem: 1. lineárne prístroje s priamym odčítaním, t. j. posuvné pravítka a verniery, na ktorých vzdialenosť medzi dvoma po sebe nasledujúcimi dielmi zodpovedá pohybu prvku stroja nepresahujúceho 0,01 mm; 2. profilové projektory na kontrolu prebiehajúcej práce; tieto projektory sa skladajú z obrazovky z brúseného skla, na ktorú sa premieta vo veľkom zväčšení obraz predmetu a nástroja. Obrazovka má stupnicu a pomocou tohto delenia možno vyhodnotiť každú dráhu predmetu alebo nástroja a tiež postup pracovného postupu. Prebiehajúcu operáciu možno tiež kontrolovať umiestnením výkresu obrábaného predmetu nakresleného na transparentnom papieri v merítku, ktoré odpovedá zväčšeniu profilových projektorov na obrazovke; v tomto prípade je úlohou operátora stroja skoordinovať obraz predmetu s výkresom na obrazovke; 3. zariadenia limitujúce dráhu pohybu držiaka nástroja alebo držiaka výrobku pomocou nastaviteľného zariadenia, ktorého poloha je ovládaná pomocou základnej mierky; 4. elektronické kontrolné a ovládacie zariadenia na honovacie a lapovacie stroje, ktoré sa nastavujú pomocou stupnice na konečné rozmery predmetu a ktoré umožňujú spomalenie a zastavenie nástroja, ak sa rozmery predmetu priblížia pôvodne určeným rozmerom a dosiahnu ich.

8460 21 11 až 8460 29 90 Ostatné brúsky, nastaviteľné v ľubovoľnej osi s presnosťou najmenej 0,01 mm Pozri vysvetlivky k podpoložkám 8460 11 00 a 8460 19 00.

8460 21 11 Brúsky na brúsenie vnútorných valcových plôch Brúsky na brúsenie vnútorných valcových plôch sa používajú na brúsenie vnútorných priemerov dutých predmetov (t. j. diery). Predmet je upevnený vo zveráku a opracovaný brúsnym kotúčom veľkosti primeranej k vyvŕtaniu potrebnej diery na predmete.

8460 21 15 Brúsky na bezhrotové brúsenie Brúsky na bezhrotové brúsenie sa používajú na brúsenie vonkajších priemerov predmetu. Pri tomto opracovaní predmet nie je upevnený, ale nachádza sa na koľajnici medzi rotačným brúsnym kotúčom a podávacím kotúčom (tiež rotuje). Požadovaný rozmer je určený vzdialenosťou medzi brúsnym kotúčom a podávacím kotúčom.

8460 21 19 Ostatné Do tejto podpoložky patria univerzálne brúsky. Zväčša tvoria kombináciu vonkajších a vnútorných brúsok a preto môžu pracovať súčasne na oboch stranách predmetu – vonkajšej a vnútornej.

8460 29 11 Brúsky na brúsenie vnútorných valcových plôch Vysvetlivky k podpoložke 8460 21 11sa použijú s príslušnými zmenami.

8460 29 19 Ostatné Vysvetlivky k podpoložkám 8460 21 15 a 8460 21 19sa použijú s príslušnými zmenami.

8461 Obrábacie stroje na hobľovanie, obrážanie, drážkovanie, preťahovanie, obrábanie ozubení, brúsenie ozubení alebo ich dokončovacie operácie, strojové píly, odrezávacie stroje a ostatné stroje pracujúce metódou úberu kovov alebo cermetov, inde nešpecifikované ani nezahrnuté

8461 30 10 a 8461 30 90 Preťahovacie stroje Do týchto podpoložiek patria preťahovacie stroje (pozri vysvetlivky HS k položke 8461, tretí odsek, bod (4)); Sú to obrábacie stroje, ktoré pozostávajú z rezného nástroja s viacerými zubami, nazývaného „preťahovací tŕň“, ktorý sa používa na opracovanie vnútorného alebo vonkajšieho povrchu predmetu. V týchto strojoch je predmet upevnený a „preťahovací tŕň“ upevnený v držiaku, je ťahaný alebo tlačený cez opracovávaný predmet rovnomerným rezným pohybom. Vnútorné preťahovacie stroje opracovávajú a kalibrujú vnútorný povrch surového alebo čiastočne opracovaného predmetu, cez ktorý nástroj prechádza. Vonkajšie preťahovacie stroje vytvárajú rovinné alebo profilované povrchy.

8461 40 11 a 8461 40 19 Na zhotovovanie ozubení na valcovej ploche Na účely týchto podpoložiek možno za ozuby považovať len také ozuby, ktoré sa získavajú z valcovitých polotovarov, a ktoré si túto formu zachovávajú i po opracovaní. Do týchto podpoložiek patria stroje na výrobu čelných ozubených kolies, závitovkových ozubených kolies, závitoviek, rohatiek a reťazových kolies.

8461 40 31 a 8461 40 39 Na zhotovovanie iných ozubení Do týchto podpoložiek patria stroje na výrobu ozubených hrebeňov, kuželových kolies a závitoviek iných ako cylindrických.

8461 40 71 a 8461 40 79 Vybavené mikrometrickým nastavovacím systémom umožňujúcim nastavenie osi s presnosťou najmenej 0,01 mm: Pozri vysvetlivky k podpoložkám 8460 11 00 a 8460 19 00 na meracie a nastavovacie zariadenia.

8469 Písacie stroje, iné ako tlačiarne položky 8471; stroje na spracovanie textu

8469 11 00 a 8469 12 00 Automatické písacie stroje a stroje na spracovanie textu Do týchto podpoložiek patria ihličkové tlačiarne, reťazové tlačiarne, tlačiarne s oceľovou páskou, alebo iné nárazové tlačiarne, kde ako v prípade písacích strojov vybavených typovými médiami všetkých druhov – dopadajú mechanické súčiastky (kolíky, reťaze, oceľové pásky atď.), na pásku, aby vytvorili žiadané znaky na papieri. Avšak do týchto podpoložiek nepatria: (a) tlačiarne vyššie opísané, ak obsahujú výstupnú časť na zariadenie na automatické spracovanie údajov (položka 8471). Pozri poznámku 5 k tejto kapitole, odsek (D) spolu s úvodnou časťou odseku (B) a (E) k tejto poznámke; (b) nenárazové tlačiarne (non-impact) (položiek 8443, 8471 alebo 8472).

8470 Počítacie stroje a vreckové prístroje na záznam, vyvolanie a zobrazenie údajov výpočtovými funkciami; účtovacie stroje, frankovacie stroje, stroje na vydávanie lístkov a podobné stroje vybavené počítacím zariadením; registračné pokladnice

8470 10 00 Elektronické kalkulačky, pracujúce bez vonkajšieho zdroja energie a vreckové prístroje na záznam, vyvolanie a zobrazenie údajov výpočtovými funkciami Do tejto podpoložky patria t. j.: 1. elektronické kalkulačky so zabudovaným časovým a dátumovým displejom a budíkom alebo okrem toho so stopkami alebo tónovými klávesnicami; 2. elektronické vreckové kalkulačky na batérie, ktoré okrem matematických operácií majú pamäť, do ktorej možno vložiť údaje s telefónnymi číslami, plánovačom, poznámkami, kalendárom atď. (niekedy známe ako „digitálne diáre“); 3. malé vreckové elektronické zariadenia (tiež známe ako „minicomputery“), ktoré sa používajú na písanie slov a viet, ktoré možno preložiť do vybraného cudzieho jazyka v závislosti od pamäťového modulu, ktorý sa používa s týmito zariadeniami; môžu vykonávať jednoduché výpočty. Majú alfanumerickú klávesnicu a pravouhlý displej. Do tejto podpoložky nepatria: (a) náramkové a vreckové hodinky s malou elektronickou kalkulačkou (položka 9101 alebo 9102); (b) cigaretové zapaľovače s malou elektronickou kalkulačkou, prípadne s elektronickými hodinkami (položka 9613). (c) podobné zariadenia bez kalkulačky (položka 8543).

8470 30 00 Ostatné počítacie stroje Do tejto podpoložky patria neelektronické počítacie stroje uvedené vo vysvetlivkách HS k položke 8470, časť (A), ktoré používajú na účely výpočtu mechanické zariadenia, obvykle ozubnicové prevody bez ohľadu na to, či môžu byť ovládané ručne, motorom alebo elektromagneticky.

8470 40 00 Účtovacie stroje Do tejto podpoložky patria účtovacie stroje menované vo vysvetlivkách HS k položke 8470, časť (B), bez ohľadu na spôsob funkcie (mechanická, elektromechanická alebo elektronická) spolu s ich zariadeniami na vkladanie údajov (ručná klávesnica, páčky alebo kľuky, čítačky diernych štítkov alebo diernych pások, atď.).

8470 90 00 Ostatné Okrem strojov uvedených vo vysvetlivkách HS k položke 8470 časť (D), patria do tejto podpoložky stroje na vydávanie štítkov (cenoviek) uvádzajúcich predajnú cenu vypočítanú z hmotnosti a jednotkovej ceny, ako aj stroje vydávajúce lístky za diaľničné poplatky súčasne s uvedenou sumou. Do tejto podpoložky nepatria samostatne dodávané tlačiarne (položiek 8443, 8469, 8471 alebo 8472).

8471 Stroje na automatické spracovanie údajov a ich jednotky; magnetické alebo optické snímače, stroje na prepis údajov v kódovanej forme na pamäťové médiá a stroje spracovávajúce tieto údaje, inde nešpecifikované ani nezahrnuté

8471 60 90 Ostatné Do tejto podpoložky patria zobrazovacie jednotky (displeje), ktoré možno použiť iba ako výstupné jednotky k zariadeniam na automatické spracovanie údajov. Tieto jednotky nemôžu reprodukovať obraz z kódovaného zloženého video (kompozite video) signálu.

8471 70 51 Optické, vrátane magnetooptických Pozri doplnkovú poznámku 2 k tejto kapitole.

8472 Ostatné kancelárske stroje a prístroje (t. j. rozmnožovacie stroje hektografické alebo blanové, adresovacie stroje, automatické rozdeľovače bankoviek, stroje na triedenie, počítanie alebo balenie mincí, prístroje na orezávanie ceruziek, dierkovacie alebo spínacie stroje)

8472 20 00 Adresovacie stroje a stroje na vyrážanie adries alebo značiek na doštičky a štítky Do tejto podpoložky nepatria písacie stroje vybavené špeciálnym zariadením na písanie adresových doštičiek na blany (položka 8469).

8472 90 80 Ostatné Okrem strojov uvedených vo vysvetlivkách HS k položke 8472, piaty odsek, (3), (5), (7) až (11) a (16) až (22), do tejto podpoložky patria: 1. stroje na obojstranné tlačenie zmlúv (kontraktov), údajových hárkov, plánov, preukazov, identifikačných kariet, alebo iných dokumentov s priehľadnou fóliou za účelom chrániť tieto dokumenty pred poškodením, falšovaním, znečistením alebo pokrčením. Avšak do tejto podpoložky nepatria podobné stroje, ktoré sa nepoužívajú v kanceláriách (tepelné lisy), ktoré využívajú teplo a tlak na účely nanesenia priehľadnej fólie zo syntetického materiálu na povrch, alebo druhú stranu obrázku, fotografií, umeleckých tlačovín alebo iných tlačených výrobkov, ktoré patria do položky 8477; 2. elektrické rycie stroje používané napríklad v projekčných kanceláriách. Do tejto podpoložky tiež patria stroje, ktoré nepracujú na princípe nárazu, určené na použitie do kancelárií napríklad: 1. tepelné tlačiarne, ktorých elektricky vyhrievaná termálna tlačiaca hlava tvorí žiadané znaky na tepelne citlivom papieri pomocou bodovej matrice; 2. elektrostatické tlačiarne, v ktorých pohybujúce sa staticky nabité kovové hroty tlačiarenskej hlavy vytvárajú neviditeľné znaky z malých elektrostaticky nabitých bodov na elektrografickom papieri. Na tieto nabité body sa naviaže tónovacia tekutina a vznikajú viditeľné znaky. Tieto vyššie menované tlačiarne sú kontrolované nosičmi údajov (t. j. CD ROM, diskety alebo magnetické pásky) alebo iným zariadením (okrem zariadenia na automatické spracovanie údajov). Do tejto podpoložky nepatria: (a) tlačiarne položiek 8443, 8469 alebo 8471; (b) elektronické vreckové zariadenia napájané batériou, ktoré okrem uskutočňovania aritmetických operácií majú pamäť, ktorá môže uchovávať údaje telefónneho zoznamu, plánovač, poznámky, kalendár atď. (niekedy známe ako „digitálne diáre“) (podpoložka 8470 10 00).

8473 Časti, súčasti a príslušenstvo (okrem krytov, kufríkov a podobných výrobkov) používané výhradne alebo hlavne na stroje položiek 8469 až 8472 Okrem častí, súčastí a príslušenstva uvedeného vo vysvetlivkách HS k položke 8473 do tejto položky patria: 1. tlačiarenské reťaze, ihličkové hlavy, typové hlavy a typové kolieska; 2. magnetické hlavy v technológii Winchester alebo v technológii tenkého filmu na periférne magnetické diskové pamäťové jednotky, tiež s nosnými ramenami alebo v kryte; 3. zostavy na ukladanie údajov (takzvané Head/Disk/Assemblies = hlava/disk/zostava (HDA)) určené na trvalé umiestnenie v diskových pamäťových jednotkách a pozostávajúce z niekoľkých magnetických diskov pevne namontovaných na nosnom vretene z ramien dátových hláv s hlavami na čítanie a zápis a ovládacích, prístupových a polohovacích mechanizmov zabudovaných v samostatnom hermeticky uzavretom kryte; 4. kazety na tlač a písanie, vyrobené vo forme úplne vymeniteľného príslušenstva a obsahujúce v špeciálnej schránke farbiace a korekčné pásky.

8473 10 11 a 8473 10 19 Elektronické zostavy Elektronické zostavy pozostávajú z jedného alebo viacerých plošných spojov vybavených elektronickými integrovanými obvodmi, alebo mikrozostavami. Môžu tiež obsahovať samostatné aktívne elementy, pasívne elementy, výrobky položky 8536 alebo iné elektrické alebo elektromechanické zariadenia, za predpokladu, že si zachovajú charakter elektronických zostáv. Do týchto podpoložiek nepatria: (a) mechanizmy (bez elektronických komponentov); (b) moduly (zložené z mechanizmov a elektronických zostáv), také ako sú kazety, mechaniky kompaktných diskov alebo DVD na reprodukciu dát, obrazu alebo zvuku, pozostávajúce z mechanizmov a elektronických riadiacich a signalizačných spracovateľských zostáv.

8473 21 10 Elektronické zostavy Pozri vysvetlivky k podpoložkám 8473 10 11 a 8473 10 19.

8473 29 10 Elektronické zostavy Pozri vysvetlivky k podpoložkám 8473 10 11 a 8473 10 19.

8473 30 10 a 8473 30 90 Časti, súčasti a príslušenstvo na stroje položky 8471 Do týchto podpoložiek nepatria klávesnice na zariadenia na automatické spracovanie údajov, v ich vlastných krytoch (podpoložka 8471 60 50).

8473 30 10 Elektronické zostavy Pozri vysvetlivky k podpoložkám 8473 10 11 a 8473 10 19.

8473 40 11 a 8473 40 19 Elektronické zostavy Pozri vysvetlivky k podpoložkám 8473 10 11 a 8473 10 19.

8473 40 90 Ostatné Typy adresových dosiek tejto podpoložky sú typy, ktoré sa používajú v adresovacích strojoch a ktoré obsahujú adresy na rozmnožovanie, a to vytláčaním, naklepaním alebo razením. Menované dosky môžu byť teda vyrobené z kovu, alebo syntetického materiálu alebo môžu mať formu malých zarámovaných dosiek (karty, šablóny, blany), vyrobených z lepenky atď. Do tejto podpoložky tiež patria adresové dosky, ktoré ešte neboli vytláčané, naklepané alebo razené, za predpokladu, že sú rozpoznateľné ako adresové dosky na adresovacie stroje. Avšak, tovar tohto druhu vyrobený z papiera alebo lepenky, t. j. malé šablóny a blany v lepenkových rámoch, ktoré možno vkladať do adresovacích strojov patria do položky 4816.

8473 50 10 Elektronické zostavy Pozri vysvetlivky k podpoložkám 8473 10 11 a 8473 10 19.

8477 Stroje a zariadenia na spracovanie kaučuku alebo plastov alebo na zhotovovanie výrobkov z týchto materiálov, inde v tejto kapitole nešpecifikované ani nezahrnuté Okrem strojov uvedených vo vysvetlivkách HS k položke 8477, do tejto položky patria: 1. stroje na odstraňovanie gumených podrážok a gumených opätkov, ktoré nie sú určené na spracovanie usne, koží alebo kožiek, aj keď sa používajú v obuvníckom priemysle; 2. stroje na krájanie blokov penového plastu, penovej gumy, latexovej peny a podobných materiálov pri použití pásového noža alebo pílového listu.

8479 Stroje a mechanické zariadenia s vlastnou individuálnou funkciou, v tejto kapitole inde nešpecifikované ani nezahrnuté

8479 40 00 Stroje na výrobu lán, povrazov alebo káblov Do tejto podpoložky patria: 1. stroje a zariadenia na výrobu povrazov, šnúr, lán alebo káblov z textilného vlákna, napríklad: (a) spletacie stroje, ktoré vyrábajú pramene skrútením dvoch alebo viacerých jednotlivých alebo samostatných vlákien (káblová priadza); (b) stroje na výrobu lán alebo káblov zakrútením, ktoré krútia dva alebo viacero prameňov tak, aby zhotovili lano alebo kábel veľkého priemeru; (c) kombinované spletacie alebo zakrucovacie stroje na laná a káble, používané hlavne na výrobu ťažkých šnúr a lán alebo káblov menšieho priemeru; 2. stroje a zariadenia na výrobu drôtených lán a káblov iných ako elektrických, ktoré pracujú na rovnakom princípe ako stroje a zariadenia opísané v bode 1; 3. stroje a zariadenia na kabeláž alebo oplietanie elektrických drôtov a stroje na výrobu koaxiálnych káblov. Do podpoložky nepatria stroje, ktoré vykonávajú operácie, ktoré predchádzajú splietaniu, t. j. česanie, rozprestieranie, postupné ťaženie alebo spriadanie alebo skrucovanie rámov typov používaných v tkáčovniach; niektoré stroje tohto typu možno používať na výrobu jemných šnúr krútením lanovej priadze (položka 8445).

8479 89 77 Pripevňovacie zariadenia a zariadenia „tape automated bonders“ na montáž polovodičov Do tejto podpoložky patria stroje na presné umiestnenie, namontovanie a pripevnenie polovodičov vo forme čipov na nosný podklad (pripevňovacie zariadenia a zariadenia „tape automated bonders“). Do tejto podpoložky nepatria: (a) zváračky („wire bonders“) (podpoložka 8479 89 98) (b) stroje na premiestnenie (stroje „pick and place“) (podpoložka 8479 89 98

8479 89 98 Ostatné Do tejto podpoložky patria: 1. určité stroje a zariadenia na výrobu dosiek s plošnými spojmi alebo hybridnými integrovanými obvodmi (opracovaním a rezaním väčších hárkov laminátu na báze papiera, tkanín zo sklenených vlákien, keramického alebo iného izolačného materiálu), t. j.: (a) kartáčovacie stroje a ultrazvukové umývacie stroje na čistenie listov izolačného materiálu; (b) valcovacie alebo liacie stroje na nanášanie fotorezistnej látky, spojiva alebo adhezíva na hárky izolačného materiálu. 2. určité stroje a prístroje na výrobu monolitických integrovaných obvodov alebo diskrétnych polovo-dičových prvkov (výrobu, opracovanie a delenie doštičiek). 3. stroje na zostavovanie dosiek s plošnými spojmi, na osadenie aktívnych, pasívnych alebo spojovacích komponentov na plošné spoje („pick and place“). Tieto komponenty v pásoch sú automaticky prisúvané do stroja. Stroje presne umiestnia komponenty na konkrétne miesto a namontujú ich na plošný spoj. Po namontovaní sú komponenty pripevnené na plošný spoj t. j. spájkovaním, kontaktným zváraním. Okrem montáže polovodičov (pozri vysvetlivku k podpoložke 8479 89 77) môžu tieto stroje tiež premiestňovať iné komponenty na nosné podklady. Avšak, mnoho strojov a prístrojov na výrobu dosiek s plošnými obvodmi, hybridných alebo monolitických integrovaných obvodov alebo diskrétnych polovodičových súčiastok je presnejšie zatriedené do ostatných položiek a preto nepatria do tejto podpoložky. Ide napríklad o: (a) zónové taviace pece na zónové tavenie a rafináciu kremíkových tyčí, oxidačných pecí na oxidáciu povrchu doštičiek a difúzne pece na dopovanie (infundovanie) doštičiek cudzími atómami (položka 8417 alebo 8514); (b) prístroje na poťahovanie (pokovovanie) izolačných substrátov (na výrobu tenkovrstvých obvodov) alebo doštičiek naparovaním (položka 8417, 8419 alebo 8514) alebo rozprašovaním katódy (položka 8543); (c) prístroje na sušenie tlačených alebo umytých izolačných substrátov, kontinuálnych sušičiek na doštičky (položka 8419 alebo 8514); (d) odstredivky na poťahovanie izolačných substrátov alebo doštičiek fotorezistnou látkou (položka 8421); (e) postrekovacie, leptacie stroje na postrek izolačných substrátov so sprejovými prostriedkami na čistenie polovodičových doštičiek (položka 8424); (f) automatické stroje na obsluhu materiálov počas dopravy, manipulácii a uskladnenia polovodičových doštičiek, kaziet, krabíc a ostatných materiálov na polovodičové zariadenia (položka 8428); (g) zariadenia na potlač izolačných substrátov farbou odolávajúcou leptaniu (položka 8443); (h) plazmové leptacie stroje, ktoré leptajú štruktúry v polovodičovom materiáli doštičiek, úberom materiálu, plazmovým lúčom, laserové narezávacie stroje na delenie doštičiek na čipy a laserové raziace stroje na razenie plastových puzdier hotových monolitických integrovaných obvodov alebo skrytých polovo-dičových komponentov (položka 8456); (ij) obrábacie stroje na vŕtanie alebo frézovanie izolačných substrátov, na delenie kremíkových tyčí na doštičky (t. j. píla na doštičky s vnútornou dierou) na rezanie alebo dierovanie dosiek s plošnými spojmi a na brúsenie alebo leštenie substrátov alebo doštičiek (položka 8464 alebo 8465); (k) lisy na výrobu plastových puzdier na čipy, vyrobené lisovaním plastového materiálu okolo čipov (položka 8477); (l) zváračky na pritavenie zlatých drôtov ku kontaktným bodom monolitických integrovaných obvodov ultrazvukovým alebo elektrickým tlakovým zvarovaním (položka 8515); (m) prístroje na elektrolytické pokovovanie izolačných substrátov, kúpeľov na galvanické cínovanie pripojovacích kolíkov čipov a urýchľovače častíc na implantáciu iónov konkrétneho prvku (t. j. bóru alebo fosforu) (položka 8543); (n) prístroje (fotoplotery) na fotografickú výrobu fotomasiek na tlačené obvody alebo prenášanie obvodových schém (štruktúr) na doštičky (položka 9006); (o) projektory na prenos schém vodičov a obvodov na izolačné substráty alebo doštičky tlačené alebo potiahnuté fotorezistnou látkou (položka 9010); (p) elektrické stroje a zariadenia na testovanie kompletných plošných obvodov, hybridných integrovaných obvodov, doštičiek alebo čipov elektrickým meraním a na detekciu a lokalizáciu porúch (defektov) vrátane tých, ktoré sú vybavené zariadením na označovanie porúch (detektor) alebo triediacim zariadením, ktoré triedi otestované výrobky do špecifických zásobníkov (položka 9030). Avšak, do tejto podpoložky patria systémy na otváranie dverí garáží, čo sú mechanické zariadenia na automatické otváranie a zatváranie dverí vysúvajúcich sa ku stropu pomocou diaľkového rádiového signálu. Tieto systémy sú pripevnené ku stropu garáže a pozostávajú hlavne z elektrického servomotoru s hnacím vretenom, spojovacej koľajnice so zariadením na prenos energie a pracovného ramena upevneného na dvere garáže. Servomotor je spojený káblom s rádioprijímačom, ktorý zapína prívod prúdu do servomotoru, ak príjme riadiace signály z rádiového vysielača umiestneného vo vozidle. Avšak, rádiovysielače a prijímače potrebné na diaľkové ovládanie týchto systémov nepatria do tejto podpoložky a sú zatriedené do položky 8526 v súlade s ich vlastnými charakteristikami.

8481 Kohútiky, ventily a podobné zariadenia na potrubia, kotly, nádrže, vane alebo podobné kade, vrátane redukčných ventilov riadených termostatom